[{"text_idx": "#000001", "text": "Avaleht ACE uudised Laokorralduse valik peaks baseeruma strateegial ja kulude analu\u0308u\u0308sil"}, {"text_idx": "#000002", "text": "2019. aasta lo\u0303pus asus ACE Logistics\u2019i ridadesse kliendihaldurina to\u0308o\u0308le Kristo Kull, kes lo\u0303petas sel aastal Tallinna Tehnikako\u0303rgkooli transpordi ja logistika eriala. Oma lo\u0303puto\u0308o\u0308 raames viis Kristo ACE Logisticsi klientide seas la\u0308bi ku\u0308sitluse. Uuringu eesma\u0308rk oli analu\u0308u\u0308sida ettevo\u0303tete tegevust laonduse alal ning hinnata, milliste kriteeriumite alusel oleks ettevo\u0303tetel mo\u0303istlik ise oma kaupu ladustada ning millisel juhul laoteenuseid sisse osta vo\u0303i osalist laoteenuste sisseostu kasutada. Jagame oma klientidega olulisemaid lo\u0303puto\u0308o\u0308st tehtud ja\u0308reldusi."}, {"text_idx": "#000003", "text": "Lo\u0303puto\u0308o\u0308s uuriti kolme erinevat ettevo\u0303ttegruppi, mis jagunesid oma laokorraldusviisi poolest ettevo\u0303teteks, kes peavad ise ladu, kes ostavad osaliselt laoteenust sisse ning kes ostavad ta\u0308ielikult laoteenust sisse. To\u0308o\u0308 eesma\u0308rgiks oli leida u\u0308hised tunnused nende ettevo\u0303tete vahel ning kujundada va\u0308lja erinevaid laomajandusviise rakendavate ettevo\u0303tete profiilid. Laoteenuseid pakkuvad ettevo\u0303tted said hea ettekujutuse potentsiaalsete klientide olemusest ja vajadustest ning teenust vajavad ettevo\u0303tted said teadlikumaks erinevatest laomajanduse aspektidest. Lo\u0303puto\u0308o\u0308 on kasulikuks infoallikaks kogu logistikasektorile."}, {"text_idx": "#000004", "text": "Ku\u0308simustikust selgus, et laoteenust ostavad ta\u0308ielikult sisse eelko\u0303ige va\u0308iksemad Harjumaal asuvad firmad, kelle jaoks laondus ei ole po\u0303hitegevus. Nad on laokorralduse ja\u0308tnud ta\u0308ielikult kolmandale osapoolele ning muutnud sellega oma pu\u0308sikulud muutuvkuludeks, kuna teenusepakkujale makstakse vaid teatud perioodi va\u0308ltel tehtud to\u0308o\u0308 eest. Lisaks sellele ei ole neil mo\u0303tet suuri investeeringuid laopidamisse teha. Hoides palgal laoto\u0308o\u0308tajaid ja hallates laoruume, suurendaksid va\u0308ikeettevo\u0303tted oma pu\u0308sikulusid."}, {"text_idx": "#000005", "text": "Osaliselt ostavad laoteenust sisse peamiselt Harjumaa ettevo\u0303tted, va\u0308iksemal hulgal ka teiste maakondade ettevo\u0303tted. Kuna enamik laoteenusepakkujaid tegutseb Harjumaal, siis ettevo\u0303tted, kelle po\u0303hiturgudeks on Eesti ja Skandinaavia, on viinud osa oma laotegevusest soodsa geograafilise asukoha to\u0303ttu just Harjumaale. Sellega vo\u0303idetakse ajaliselt mitu tundi, sest Paldiski ja Tallinna sadamad on vaheladudele la\u0308hemal. Tootmisettevo\u0303tetel on osalise laoteenuse sisseostmine heaks puhvriks, et vajadusel oma lao arvelt tootmist laiendada vo\u0303i tulla toime kaubamahtude ko\u0303ikumisega."}, {"text_idx": "#000006", "text": "Ettevo\u0303tted, kes peavad ise ladu, asuvad u\u0308le kogu Eesti. Enamik neist, kes asuvad va\u0308ljaspool Harjumaad, on to\u0308o\u0308stus- ja tootmisettevo\u0303tted. Paljud peavad lao asukohta oluliseks kriteeriumiks. To\u0308o\u0308st ja\u0308reldub, et to\u0308o\u0308stus- ja tootmisettevo\u0303tted peavad oma ladu va\u0308ljaspool Tallinna madalama palgataseme to\u0303ttu. Mo\u0303nel ma\u0308a\u0308ral on ka nende laopinnakulud ta\u0308nu sellele soodsamad."}, {"text_idx": "#000007", "text": "Suurel osal ettevo\u0303tetest varieeruvad kaubamahud aasta lo\u0303ikes kuni 30%, va\u0308iksemal osal u\u0308le 50%. Firmad, kes peavad ise ladu ja kelle kaubamahud olulisel ma\u0308a\u0308ral ko\u0303iguvad, vo\u0303iksid kaaluda teenuse osalist sisseostu. Madalhooajal hoitakse laos liiga palju to\u0308o\u0308tajaid ning ko\u0303rghooajal vo\u0303ib tekkida vajadus to\u0308o\u0308tajaid juurde palgata, kuid see vo\u0303ib osutuda kulukaks to\u0308o\u0308taja koolitamise ja suurenenud kvaliteedi riskitaseme to\u0303ttu. Suurematel ettevo\u0303tetel, kus on rohkem laoto\u0308o\u0308lisi , on ilmselt mo\u0303istlik oma ladu pidada. See na\u0308itab, et laotegevus on u\u0308ks ettevo\u0303tte po\u0303hitegevustest. Laotegevuse arendamiseks on tehtud investeeringuid ning suure to\u0303ena\u0308osusega on laosu\u0308steemid efektiivsed. Va\u0308iksematel firmadel aga tasub kaaluda teenuse sisseostu, sest omades na\u0308iteks u\u0308hte osalise koormusega laoto\u0308o\u0308tajat, la\u0308hevad kulud laoruumi, tehnika ja seadmete arvelt va\u0308ga ko\u0303rgeks."}, {"text_idx": "#000008", "text": "Laoteenust sobiks sisse osta ettevo\u0303tetel, kes juba ta\u0308na ostavad teenust ta\u0308ielikult vo\u0303i osaliselt sisse vo\u0303i kes on na\u0308evad selles vo\u0303imalust po\u0303hitegevusele keskenduda. Nimetatud grupis on peamiselt va\u0308ikese suurusega ettevo\u0303tted, kes tegutsevad eelko\u0303ige jae- ja hulgikaubandusega ning to\u0308o\u0308stuses. Potentsiaalseks sihtgrupiks on ka ettevo\u0303tted, kes ta\u0308na veel laoteenuste vastu huvi ei tunne, kuid omavad sarnaseid tunnuseid firmadega, kes juba kasutavad teenusepakkujat. See vo\u0303ib tuleneda ettevo\u0303tete teadmatusest laoteenuse sisseostmisega kaasnevatest eelistest."}, {"text_idx": "#000010", "text": "Kui soovite veenduda oma ettevo\u0303tte laokorralduse valikus vo\u0303i kaaluda alternatiive, siis vo\u0303tke u\u0308hendust oma kliendihalduri vo\u0303i meie lao- ja terminaliteenuste juhi Martti Pokkineniga tel +372 640 1494 vo\u0303i martti.pokkinen@ace.ee"}, {"text_idx": "#000011", "text": "aceLCL suvekampaania: mereveod suviste erihindadega! 30.06.2023"}]